[UPDATE] หุ้นธนบุรี ขึ้น 12% รับข่าวหมอบุญ เตรียมเซ็น นำเข้าไฟเซอร์ 20 ล้านโดส
ดูเหมือนว่าโลกของตลาดหุ้นจะไม่รอใคร เมื่อมีความเป็นไปได้ที่จะเกิดขึ้น ก็ทำให้หุ้นของ บมจ.ธนบุรี เฮลท์แคร์ กรุ๊ป หรือ THG ปรับตัวขึ้นทันที 12% เมื่อวานนี้ หมอบุญ วนาสิน ได้ให้สัมภาษณ์กับ BBC ประเทศไทยว่าจะมีการลงนามสัญญานำเข้าวัคซีนไฟเซอร์จากบริษัทไบโอเอนเทคของเยอรมนี 20 ล้านโดส ในวันพฤหัสบดีที่ 15 กรกฎาคม 2564
15 ก.ค. 2564

[UPDATE] หุ้นธนบุรี ขึ้น 12% รับข่าวหมอบุญ เตรียมเซ็น นำเข้าไฟเซอร์ 20 ล้านโดส
ดูเหมือนว่าโลกของตลาดหุ้นจะไม่รอใคร เมื่อมีความเป็นไปได้ที่จะเกิดขึ้น ก็ทำให้หุ้นของ บมจ.ธนบุรี เฮลท์แคร์ กรุ๊ป หรือ THG ปรับตัวขึ้นทันที 12%
เมื่อวานนี้ หมอบุญ วนาสิน ได้ให้สัมภาษณ์กับ BBC ประเทศไทยว่าจะมีการลงนามสัญญานำเข้าวัคซีนไฟเซอร์จากบริษัทไบโอเอนเทคของเยอรมนี 20 ล้านโดส ในวันพฤหัสบดีที่ 15 กรกฎาคม 2564
โดยจะมีการทยอยส่งมอบล็อตแรก 5 ล้านโดส ภายในสิ้นเดือนกรกฎาคมนี้ ซึ่งการนำเข้าในครั้งนี้จะต้องร่วมมือกับหน่วยงานภาครัฐ ซึ่งจากข้อมูลของราชกิจจานุเบกษา ได้ระบุถึงการอนุญาตให้ 5 หน่วยงานหลักมีสิทธิในการนำเข้าวัคซีนต้านโควิด 19 ประกอบด้วย
1) กรมควบคุมโรค
2) องค์การเภสัชกรรม
3) สถาบันวัคซีนแห่งชาติ
4) สภากาชาดไทย
5) ราชวิทยาลัยจุฬาภรณ์
ก็ต้องติดตามว่าหน่วยงานไหน ใน 5 หน่วยงานนี้จะเป็นองค์กรที่ร่วมมือกับ THG ในครั้งนี้
โดยจากการให้สัมภาษณ์ วัคซีนจะมีราคา 900 บาทต่อโดส และยินดีขายให้กับภาคเอกชนที่ต้องการฉีด นั่นก็แปลว่าจะทำให้ บมจ.ธนบุรี เฮลท์แคร์ กรุ๊ป อาจได้รับกำไรส่วนต่างจากการให้บริการฉีดในโรงพยาบาลในเครือของบริษัทเอง รวมไปถึงการจัดจำหน่ายให้แก่ภาคเอกชนรายอื่น
เราลองมาคำนวณกันว่า บมจ.ธนบุรี เฮลท์แคร์ กรุ๊ป (THG) จะได้กำไรเท่าไร ?
ถ้าวัคซีนมี 20 ล้านโดส
ถ้าเอาส่วนต่างโดสละ 100 บาท THG ก็จะได้กำไร 2,000 ล้านบาท
ถ้าเอาส่วนต่างโดสละ 200 บาท THG ก็จะได้กำไร 4,000 ล้านบาท
นี่คือตัวอย่างที่ บมจ.ธนบุรี เฮลท์แคร์ กรุ๊ป จะได้ประโยชน์
แต่ก็ยังไม่มีการเปิดเผยแน่ชัดว่า THG จะคิดส่วนต่างเท่าไร
ถ้าไปดูการคาดหวังของตลาดหุ้น
Market Cap ในเช้าวันนี้ของ THG เพิ่มขึ้นประมาณ 3,200 ล้านบาท จากราคาปิดเมื่อวาน
ก็ทำให้คาดเดาได้ว่า ตลาดคงคิดว่า THG จะได้ประโยชน์จากดีลนี้ มูลค่าประมาณ 3,200 ล้านบาท หรือที่ส่วนต่างราคา ประมาณ 160 บาท
ที่น่าสนใจอีกเรื่องหนึ่งก็คือ
ที่ผ่านมา หมอบุญ วนาสิน ได้ทยอยเข้าซื้อหุ้นของบริษัทตัวเองมาเรื่อย ๆ ตั้งแต่ต้นปี ซึ่งเป็นสัญญาณที่ หมอบุญ มั่นใจในบริษัทตัวเองระดับหนึ่ง
โดยดู จากรายงาน 59-2 หรือรายงานการเปลี่ยนแปลงการถือหลักทรัพย์ของผู้บริหาร ในเฉพาะเดือนกรกฎาคม 64 รายการการซื้อหุ้นบริษัทตัวเองของหมอบุญจะเป็นดังนี้
9 กรกฎาคม 2564 ซื้อจำนวน 87,000 หุ้น ราคา 29.00 บาทต่อหุ้น
9 กรกฎาคม 2564 ซื้อจำนวน 163,000 หุ้น ราคา 29.25 บาทต่อหุ้น
9 กรกฎาคม 2564 ซื้อจำนวน 67,000 หุ้น ราคา 28.50 บาทต่อหุ้น
12 กรกฎาคม 2564 ซื้อจำนวน 111,000 หุ้น ราคา 29.00 บาทต่อหุ้น
12 กรกฎาคม 2564 ซื้อจำนวน 172,000 หุ้น ราคา 29.25 บาทต่อหุ้น
12 กรกฎาคม 2564 ซื้อจำนวน 100,000 หุ้น ราคา 29.00 บาทต่อหุ้น
13 กรกฎาคม 2564 ซื้อจำนวน 54,000 หุ้น ราคา 29.25 บาทต่อหุ้น
13 กรกฎาคม 2564 ซื้อจำนวน 196,000 หุ้น ราคา 29.50 บาทต่อหุ้น
ก็ต้องติดตามกันต่อไปว่า บมจ.ธนบุรี เฮลท์แคร์ กรุ๊ป จะเซ็นสัญญาในวันนี้ตามที่หมอบุญให้ข่าวไปหรือไม่ และองค์กรภาครัฐที่เข้ามาร่วมนำเข้าวัคซีนไฟเซอร์จะเป็นใคร
ทิ้งท้ายด้วยข้อมูลที่น่าสนใจที่หมอบุญให้สัมภาษณ์ว่า “บุคคลสำคัญที่เข้ามามีส่วนช่วยในการนำเข้าวัคซีนไฟเซอร์ดังกล่าวอีกคนคือ ที่ปรึกษารัฐมนตรีว่าการกระทรวงการต่างประเทศ โดยช่วยประสานงานหลายจุดจนสำเร็จ”
References
-
-